Астанада республикалық онлайн семинар-тренинг өтеді
"Астанада республикалық онлайн семинар-тренинг өтеді" | "https://abai.kz/post/63043"
TITLE: Астанада республикалық онлайн семинар-тренинг өтеді
URL: https://abai.kz/post/63043
META: "Астанада республикалық онлайн семинар-тренинг өтеді" | "https://abai.kz/post/63043"
DATE: 05.11.2017
AUTHOR(s): Abai.kz
TOTAL WORDS: 121
TEXT: Қазақстан Республикасы Мәдениет және спорт министрлігі Тілдерді дамыту және қоғамдық-саяси жұмыс комитеті 2017 жылдың 15 қарашасында «Мемлекеттік тілді оқыту әдіснамасын жетілдіру мен стандарттауды іске асыру жолдары» тақырыбында республикалық онлайн семинар-тренинг өтеді. Семинар-тренингтің мақсаты – мемлекеттік тілді оқыту әдіснамасын жетілдіру мен стандарттау жолдарын онлайн режимі арқылы жүзеге асыру, озық тәжірибені зерделеу және оқытудың заманауи әдістері мен технологияларын қолданысқа енгізу. Семинар-тренингке ҚР Мәдениет және спорт министрлігі Тілдерді дамыту және қоғамдық-саяси жұмыс комитетінің қызметкерлері, Мемлекеттік тілді оқытудың өңірлік орталықтарының мамандары, ғылыми-әдістемелік кеңес мүшелері, ғалымдары мен тіл мамандары қатысады. Семинар-тренинг барысында әдіскер-ғалымдар онлайн режимі арқылы мемлекеттік тілді оқытудың тиімді технологияларымен бөліседі. Тілдерді оқыту орталықтары мен республикаға белгілі үздік әдіскерлер шеберлік сабақтарын онлайн режимде көрсетеді. Семинар Астана қаласында ҚР Мәдениет және спорт министрлігі ғамаратында өтеді. Abai.kz
